b'\n_START_ARTICLE_\nMali vranac\n_START_SECTION_\nOpis\n_START_PARAGRAPH_\nMali vranac je najmanji europski vranac, veli\xc4\x8dine patke, koji dose\xc5\xbee duljinu izme\xc4\x91u 45 i 55 cm. \xc5\xa0irina krila iznosi izme\xc4\x91u 75 i 90 cm. Ima razmjerno vrlo dug rep, dok su vrat i kljun kratki. Perje je sjajno crno, tamnozelenoga ili sme\xc4\x91ega sjaja (ovisno o kutu gledanja). Odrasle ptice u razdoblju parenja crne su boje po cijelom tijelu, sa sitnim bijelim \xc4\x8dupercima na glavi, vratu i donjem dijelu trupa, dok u ostatku godine imaju jasno vidljive mrlje blijedih boja pod kljunom i ne\xc5\xa1to lak\xc5\xa1e grudi._NEWLINE_Gnijezdi se u kolonijama na bujno obraslim obalama jezera i deltama rijeka. Gnijezde se u gustim snopovima grmlja, ve\xc4\x87inom vrba. Glasa se samo u koloniji s grlenim krakanjem, ina\xc4\x8de je tih. _NEWLINE_Ova vrsta se razlikuje od velikog kormorana po svojoj puno manjoj veli\xc4\x8dini, lak\xc5\xa1oj gra\xc4\x91i i dugim repom. _NEWLINE_Mali vranac hrani se uglavnom ribom i ide \xc4\x8desto u lov u skupinama.\n_START_SECTION_\nRasprostranjenost\n_START_PARAGRAPH_\nMali vranac gnijezdi se u jugoisto\xc4\x8dnoj Europi (isto\xc4\x8dno od Italije) i jugozapadnoj Aziji (Kazahstan, Tad\xc5\xbeikistan, Turkmenistan i Uzbekistan). Izvan sezone parenja tako\xc4\x91er luta ju\xc5\xbenim dijelom srednje Europe (Francuska, Njema\xc4\x8dka) te u sjevernoj Africi (Tunis).  _NEWLINE_Najve\xc4\x87a je rasprostranjenost u Albaniji, Gr\xc4\x8dkoj, Bugarskoj, Rumunjskoj, Turskoj, Cipru, Iranu, Iraku, Azerbajd\xc5\xbeanu, Izraelu i Siriji.  _NEWLINE_Djelomi\xc4\x8dno je selica te je rijedak doseljenik u zapadnu Europu.  _NEWLINE_Na svjetskoj razini, procijenjeno je da je cijela populacija malih vranaca oko 85,000 - 180,000 pojedinki, a 74-94% od ukupnog broja \xc5\xbeivi u Europi.\n_START_SECTION_\nStani\xc5\xa1te i ekologija\n_START_PARAGRAPH_\nMali vranci gnijezde se na podru\xc4\x8djima poput bazena s puno zelenila poput jezera i delte rijeka. Izbjegavaju hladna, planinska i suha podru\xc4\x8dja. Vole ri\xc5\xbeina polja i druga poplavljena podru\xc4\x8dja u kojima se mogu na\xc4\x87i drve\xc4\x87e i grmlje. Tijekom zime tako\xc4\x91er idu na more s visokom slanosti, u u\xc5\xa1\xc4\x87a ili na barijere jezera. To su ptice koje mogu \xc5\xbeivjeti samostalno ili u skupinama, a prilagodili su se i ljudskoj prisutnosti. Grade gnijezda s palicama i trstikom u gustoj vegetaciji (u drve\xc4\x87u, grmlju, vrbama). Krajem svibnja i po\xc4\x8detkom lipnja, vranci se pare, a pti\xc4\x87i \xc4\x87e se izle\xc4\x87i za 30 te \xc4\x87e se osamostaliti nakon 70 dana. Mlade roditelji hrane malim ribama i drugim vodenim \xc5\xbeivotinjama. Ova ptica \xc4\x8desto dijeli stani\xc5\xa1te s \xc4\x8dapljama i \xc5\xbeli\xc4\x8darkama.\n_START_SECTION_\nPrijetnje\n_START_PARAGRAPH_\nPatuljasti vranac je vrsta sa stani\xc5\xa1tima sna\xc5\xbeno pogo\xc4\x91enim ljudskim djelovanjem. Prijetnje su drena\xc5\xbea i ozbiljne degradacije mo\xc4\x8dvarnih podru\xc4\x8dja i njihovu pridru\xc5\xbeenu \xc5\xa1umskih, one\xc4\x8di\xc5\xa1\xc4\x87enje voda, uznemiravanje i krivolova, kao i utapanje u ribarske mre\xc5\xbee. _NEWLINE_Budu\xc4\x87i da je veliki potro\xc5\xa1a\xc4\x8d ribe i razara\xc4\x8d ribarskih mre\xc5\xbea, \xc4\x8desto je progonjen od ribara. _NEWLINE_U Rumunjskoj, prema istra\xc5\xbeivanjima \xc4\x8de\xc5\xa1kog ornitologa Roberta Rittera von Dombrowskog na kraju 19. stolje\xc4\x87a, mali vranci su bili prisutni u velikim kolonijama u delti Dunava. Broj parova malih vranaca je bio 10.000, bez uzimanja u obzir ptica iz uzgoja lokalnih stanovnika._NEWLINE_Populacije malih vranaca u Rumunjskoj dramati\xc4\x8dno su se smanjile, posebice 1960-tih kada su zbog komunisti\xc4\x8dke politike velika mo\xc4\x8dvarna podru\xc4\x8dja isu\xc5\xa1ena radi razvoja poljoprivrede pa su stani\xc5\xa1ta zna\xc4\x8dajnog broja mo\xc4\x8dvarnih ptica uni\xc5\xa1tena. _NEWLINE_Mali vranac ugro\xc5\xbeen je i lovom, a u Iranu se priprema kao hrana.  _NEWLINE_Me\xc4\x91unarodna unija za o\xc4\x8duvanje prirode (IUCN) stavila je malog vranca na Crveni popis kao ugro\xc5\xbeenu vrstu._NEWLINE_Mali vranac je jedna od vrsta na koje se primjenjuje Sporazum o za\xc5\xa1titi afri\xc4\x8dko-euroazijskih migratornih ptica mo\xc4\x8dvarica (AEWA).'